**Zápis do 1. ročníka**

Milí rodičia,

vyberáte budúcim prváčikom školu, v ktorej by bolo šťastné a zažilo pocit úspechu? **Spojená škola, zložka ZŠ, Centrálna 464 vo Svidníku** ponúka moderné vybavenie školy, lokalitu plnú zelene, krásneho školského dvora a ešte omnoho viac.

**Zápis žiakov do prvého ročníka pre školský rok 2023/2024 sa uskutoční prezenčne v dňoch:**

***3. – 5. apríla 2023 v čase od 13:00 hod. do 17:00 hod.***

* Zápis je povinný pre deti, ktoré dovŕšia do 31. augusta 2023 šesť rokov (Dieťa je potrebné zapísať, aj keď uvažujete o odklade povinnej školskej dochádzky. Rovnako v prípade, ak chcete Vaše dieťa zapísať predčasne.)
* Zákonný zástupca dieťaťa, ktoré malo odložený začiatok plnenia povinnej školskej dochádzky o 1 školský rok, je povinný opäť zapísať dieťa do 1. ročníka ZŠ v nasledujúcom školskom roku.
* Rodič môže zapísať dieťa iba na jednu základnú školu.
* Rodič môže pre budúceho školáka vybrať ktorúkoľvek základnú školu, to znamená aj takú, ktorá nie je v školskom obvode, v ktorom má dieťa trvalý pobyt.
* *Na zápis musia prísť obidvaja rodičia s dieťaťom, prípadne doniesť čestné vyhlásenie od druhého rodiča, ak sa zápisu nemôže zúčastniť.*

Prosíme zákonných zástupcov predškolákov, aby vyplnili **elektronickú prihlášku** [TU](https://spojskolazs.edupage.org/register/)

Po vyplnení elektronickej prihlášky bude do Vašej e-mailovej schránky zaslaná správa o zaznamenaní vyplnenej prihlášky. (Venujte, prosím, zvýšenú pozornosť presnému zápisu rodného čísla a mien aj s diakritikou, aby sme v budúcnosti predišli nepresnostiam v osobných údajoch.)

*Na zápis je potrebné priniesť:*

• Občianske preukazy rodičov/zákonných zástupcov.

• Kópiu rodného listu dieťaťa.

• V prípade zdravotne postihnutého dieťaťa aj doklad o jeho zdravotnom postihnutí.

Ak je výkon rodičovských práv a povinností k maloletému dieťaťu upravený súdom, zákonný zástupca dieťaťa preukáže pri zápise zverenie dieťaťa do osobnej starostlivosti.

***Tešíme sa na Vás.***

**Dôležité dokumenty:**

USMERNENIE K PRIJÍMANIU DETÍ NA VZDELANIE V ZŠ [Usmernenie k zápisu.pdf](Usmernenie%20k%20zápisu.pdf)

PRIHLÁŠKA V LISTINNEJ PODOBE (tlačivo 014MŠVVaŠ SR) <Prihláška.pdf>

VYHLÁSENIE zákonných zástupcov dieťaťa/zástupcu zariadenia o správnosti a pravdivosti údajov uvedených v elektronickej prihláške [Vyhlásenie - správnosť údajov v el. prihláške.docx](Vyhlásenie%20-%20správnosť%20údajov%20v%20el.%20prihláške.docx)

PÍSOMNÉ VYHLÁSENIE, ak je vážna prekážka na získanie jedného z podpisov zákonných zástupcov [Písomné vyhlásenie - 1 podpis.docx](Písomné%20vyhlásenie%20-%201%20podpis.docx)

PÍSOMNÉ VYHLÁSENIE pre vybratie preferovaného kontaktu, ktorý bude podpisovať všetky písomnosti spojené s prijímaním dieťaťa na základné vzdelávanie a preberať rozhodnutia týkajúce sa prijímania na základné vzdelávanie [Písomné vyhlásenie - preferovaný kontakt.docx](Písomné%20vyhlásenie%20-%20preferovaný%20kontakt.docx)

PODPISY ZÁKONNÝCH ZÁSTUPCOV <Podpisy_zakonnych_zastupcov.pdf>

CITÁCIA ZÁKONA  §144 <Citacia_zakona_144_a.pdf>